31.05.2024 nr 3-2/1673 - 7	

	

Suur-Sõjamäe tn 4 kinnistu ja lähiala detailplaneeringu algatamine ning keskkonnamõju strateegilise hindamise algatamata jätmine Lasnamäe linnaosas ja Kesklinnas		
	
Planeerimisseaduse § 128 lõike 8 kohaselt tuleb kohalikul omavalitsusel teavitada 30 päeva jooksul detailplaneeringu algatamise otsuse tegemise päevast arvates isikuid, kelle õigusi võib planeering puudutada, ja isikuid, kes on avaldanud soovi olla selle koostamisse kaasatud. Sellest tulenevalt teavitame Teid, et Tallinna Linnavalitsuse 14.05.2024 korraldusega nr 478 algatati Suur-Sõjamäe tn 4 kinnistu ja lähiala detailplaneering ning jäeti algatamata keskkonnamõju strateegiline hindamine. Lasnamäe linnaosas ja Kesklinnas asuva planeeritava maa-ala suurus on 13,01 ha. Detailplaneeringu koostamise eesmärk on ärimaa sihtotstarbega Suur-Sõjamäe tn 4 kinnistule olemasoleva kaubanduskeskuse ümberehitamiseks ja laiendamiseks ning Tartu maantee ja Suur-Sõjamäe tänava ristmiku vahetusse lähedusse uue hoonestuse kavandamiseks ehitusõiguse määramine kokku kuni viie kuni 12 maapealse ja 3 maa-aluse korrusega ärihoone ehitamiseks. Samuti on detailplaneeringuga ette nähtud planeeritava ala idapoolsele osale multifunktsionaalse pargiala (Euroopa pargi) kavandamine. Detailplaneeringus antakse lisaks heakorrastuse, haljastuse, juurdepääsuteede, parkimise ja tehnovõrkudega varustamise põhimõtteline lahendus. Detailplaneeringu ala ja kontaktvööndi piiri skeem on korralduse lisas.
Detailplaneeringu lähteseisukohtade ja eskiislahendusega on võimalik tutvuda planeeringute registris: https://tpr.tallinn.ee/DP045560 ja 17.06. - 02.07.2024 Lasnamäe Linnaosa Valitsuses, Pallasti tn 54 I korruse infosaalis. Lisaks toimub eskiislahenduse avalik väljapanek Ülemiste kaubanduskeskuse Suur-Sõjamäe tänava poolse sissepääsu juures tänavaruumis. 
Detailplaneeringu lähteseisukohti ja eskiislahendust tutvustav avalik arutelu toimub      19. juulil 2024 kell 16.00 Ülemiste kaubanduskeskuses Apollo Kino 6. saalis.	

Lugupidamisega	

	
(allkirjastatud digitaalselt)	
Oliver Alver	
ameti juhataja asetäitja
	
Lisa:	Tallinna Linnavalitsuse 14.05.24 korraldus 478	

Heli Monso 6404792 heli.monso@tallinnlv.ee